αγαθηι τυχηι. [βα]σιλευοντος πτολεμαιου του πτολε[μ]αιου και αρσινοης θεων αδελφων ετους [εβδ]ομου μηνος δυστρου εφ ιερεως θεοδο[το]υ του ηρακλειδου δευτεραι εκκλησιας κυ[ρι]ας γενομενης εδοξε τελμησσεων [τ]ηι πολει επειδη πτολεμαιος ο λυσιμα[χ]ου παραλαβων την πολιν παρα βασιλε[ως 0]τολεμαιου του πτολεμαιου κακως [διακει]μενην δια τους πολεμους εν τε τοι[ς] [αλλοις] επιμελομενος διατελει κοινηι τε των [πολιτ]ων και ιδιαι εκαστου [κ]αι ορων εν πασιν [θλιβο]μενους αφεικεν ατελεις των τε ξυλι[νων] καρπων και εννομιων εποιησε δε και της [σιτ]ηρας απομοιρας και οσπριων παντων και κε[ν χρ]ου και ελυμου και σησαμου και θερμων προ[τε]ρον τελωνουμενους σκληρως κατα τον [νο]μον τελειν δεκατην μετρουντας νατα [τω]ι τε γεωργωι και τωι δεκατωνηι των δε λο[ιπ]ων των συνκυροντων τηι σιτηραι απομ[οιραι] αφηκεν παντων ατελεις δεδοχθαι τελ[μη]σσευσιν επαινεσαι τε πτολεμαιον επι π[ασι]ν ευνοιας ενεκεν ην εχων διατελει εις την [πο]λιν την τελμησσεων και ιδρυσασθαι υ[πε]ρ αυτου διι σωτηρι βωμον εν τηι αγοραι εν [τω]ι επιφανεστατωι τοπω[ι] και θυειν κατ ενια[υτο]ν εν μηνι δυστρωι τηι ενδεκατηι βουν τρι[ε]την συμπορευεσθαι δε παντας τους π[ολ]ιτας και τους παροικους επι την θυσιαν εαν [δε] μη συντεληι ο αρχων και οι πολιται την [θυ]σιαν κατ ενιαυτον αμαρτωλοι εστωσαν [θεω]ν παντων και αποτινετω ο αρχων ιερας [του] διος του σωτηρος δραχμας χιλιας εα[ν] [μ]η δια πολεμον ειργηται την θυσιαν συν[τελει]ν το δε ψηφισμα τουτο αναγραψατω ο αρ[χω]ν εις στηλην λιθινην και στησατω εν τωι [τη]ς αρτεμιδος ιερωι εν τω[ι] επιφανεστατωι το[πω]ι το δε γενομενον ανηλωμα ανενενκατ[ω] τηι πολει.
Lycia, W. — Telmessos — 240 BC
 240 BC